Hej Bolius


Jeg har bygget en terrasse i tryk imp. træ hævet ca. en halv meter over grunden på stolpesko, må jeg give den behandling i år el. vente til næste år ? 


Skal den bærende konstruktion også behandles el. kun brædderne? 


evt. de vandrette flader på bærende konstruktion. tak for god oplysningsside.


vh Irene


Skal træterrasse af trykimprægneret træ efterbehandles, eller males?
Hej Irene


Hvis træet er trykimprægneret i en klasse til det formål de er anvendt, skulle efterbehandling ikke være nødvendig. 


Det kan være betegnet med fx NTR A - til det træ der har direkte jordkontakt -  
Mens NTR AB er tilstrækkeligt til terrassebrædder, hegn mv hvor vandet kan løbe af.  
Læs mere om Trykimprægneret træ her: [Trykimprægneret træ - godt og skidt](https://www.bolius.dk/trykimpraegneret-trae-godt-og-skidt-17626/)

Hvis du vil male eller på anden måde efterbehandle træet vil det være hensigtsmæssigt at vente et halvt års tid - for at overskydende imprægnering er trængt ud af træet, da du ellers kan risikere at malingen ikke hæfter ordentligt på grund af overskydende imprægneringsstoffer  træets overflade. 


Vær også opmærksom på at trykimprægneret træ og den brug af kemikalier ofte kan erstattes af træsorter, der naturligt indeholder olier, så træsorten uden yderligere behandling giver træet de samme egenskaber og den samme holdbarhed som trykimprægneret træ.  
Læs mere her: [Alternativer til trykimprægneret træ](https://www.bolius.dk/alternativer-til-trykimpraegneret-trae-19228/ "trykimprægneret")

